Държавен вестник, бр. 94, 2023 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  94
4. използваните води за намива да бъдат 
включени в затворен оборотен цикъл, а при 
необходимост от изхвърляне това да се извърш­
ва през съответните утаечни и пречиствателни 
инсталации, гарантиращи незамърсяване на 
водоприемниците;
5. съставянето и съдържанието на работни 
чертежи, в които своевременно да бъдат на­
несени фазите на намивните работи, състава 
на използваните пулпове, местоположението 
на взетите проби и инсталираните специални 
измерителни устройства (напр. датчици).
(2) Не се допуска извършването на хидро­
механизирани насипи:
1. под железопътни линии и пътища от 
републиканската пътна мрежа, без специ­
ална обосновка и съответен пробен участък 
за постигането на изискваните в проекта 
характеристики;
2. когато консистенцията на пулпа е на­
рушена от смесване с повърхностни отточни 
и поройни води, части от замръзнали почви 
и лед;
3. когато не са изнесени елементите от 
ползвани дървени или метални конструкции 
за естакади, събирателни кладенци и други 
съоръжения, с изключение на подпорите, 
поддържащи пулпопроводите;
4. когато не е организирано изпитването 
на място или вземането на почвени проби за 
определяне на плътността, влажността и зър­
нометричния състав на положения с намива 
материал (най-малко по една проба на всеки 
2000 m3, ако няма други указания в проекта).
Чл. 56. (1) Изпълнението на насипи, при 
които устойчивостта се постига чрез влагане 
на геосинтетични продукти, се прави само 
по разработен технически проект.
(2) Декларираните показатели на предви­
дените за влагане геосинтетични строителни 
продукти се изисква да отговарят на опре­
делените в инвестиционния проект характе­
ристики и националните изисквания, когато 
такива са определени.
Декларациите могат да бъдат:
1. декларация за експлоатационни пока­
затели, в случай че в проекта е предвиден 
геосинтетичен строителен продукт, за който 
има издадена хармонизирана техническа 
спецификация по смисъла на Регламент (ЕС) 
№ 305/2011;
2. декларация за характеристиките на 
строи­телен продукт, когато той не е обхванат 
от хармонизирани европейски технически спе­
цификации или декларация за съответствие с 
изискванията на инвестиционния проект за 
конкретен строеж.
(3) При изпълнението на насипите по ал. 1:
1. се изискват протоколи за скрити рабо­
ти – за подготовката на основата за полагане, 
за начина на полагане, за физико-механич­
ните показатели на вложените строителни 
почви, за дебелините на пластовете и тяхното 
уплътняване (съгласно посоченото в прило­
жение № 25), за застъпването/свързването на 
отделните елементи (геосинтетични платна, 
мрежи и др.); 
2. не се допуска смяна на типа на пред­
видените в проекта геосинтетични продукти 
без съгласието на проектанта;
3. се изисква повърхностна защита на отко­
сите срещу атмосферни и други въздействия, 
които могат да нарушат целостта и характе­
ристиките на геосинтетичните продукти.
Чл. 57. При изпълнението на насипи се 
допуска използването на химични стабилизи­
ращи субстанции, подобряващи уплътняването 
на смеси и цименти в основата и в тялото на 
насипите само при наличие на технически 
проекти след изпълнението на пробен учас­
тък. Изискват се: 
1. декларации/сертификати и/или прото­
коли от лабораторни изпитвания на физико-
механични и якостни показатели (качествата) 
на вложените материали и почви, вкл. за 
въздействието им върху околната среда (почви 
и почвени води);
2. протоколи за извършените работи – за 
подготовката и начина на полагане, за дебе­
лините на пластовете и тяхното уплътняване, 
съгласно приложение № 26;
3. резултати от лабораторни изпитвания и 
изпитвания на място на вече стабилизираната 
основа и пластове;
4. съгласие на проектанта при промяна на 
вида, рецептурите и начина на уплътняване 
на стабилизираните почви;
5. не се допуска влагане в насипи на стаби­
лизиращи субстанции, които влияят негативно 
на околната среда (вкл. на почвените води).
Г л а в а  п е т а
ИЗМЕРВАНЕ И ПРИЕМАНЕ НА ЗАВЪР­
ШЕНИТЕ ЗЕМНИ РАБОТИ
Чл. 58. Количествата (размери, площи, 
обеми) на изпълнените видове подготвителни 
работи, включително на тези за изграждане 
на временни съоръжения, както и работите 
по подготовка на земната основа, се измерват 
в посочените по проекта единици мерки. 
Чл. 59. Извършените изкопни и насипни 
работи се измерват като обем отстранена или 
насипана плътна земна или скална маса в m3.
Чл. 60. Обемите на извършените изкопни 
и насипни работи се определят, както следва:
1. за траншейни, скатни и заимствени из­
копи и за насипи – чрез геодезично заснемане 
на напречни профили в местата, предвидени 
по проекта, перпендикулярно на главната 
трасировъчна ос на съоръжението, отстоящи 
един от друг на разстояние не по-голямо от 
20 m; общият обем на извършените изкопи и 
насипи се получава като сума от обемите на 
всички призматични (призматоидни) обеми 
между всеки два съседни профила;
2. за строителни ями и траншейни изкопи 
с вертикални стени, изпълнени от подравнени